બોલીવૂડના જાણીતા અભિનેતા દિલીપ કુમારની તબિયત ફરી બગડી છે . બુધવારે સવારે તબિયત બગડતા તેમને લીલાવતી હોસ્પિટલમાં સારવાર માટે ખસેડવામા આવ્યા હતા . દિલીપકુમારને ડિહાયડ્રેશન , યુરિન ઈન્ફેકશન અને કિડનીમાં તકલીફ થવાને કારણે આઈસીયુમાં દાખલ કરવામાં આવ્યા છે . બુધવાર બપોર બાદ દિલીપ કુમારની તબિયત બગડતા તેમને હોસ્પિટલમાં ખસેડાયા હતા . ત્યાં ડૉક્ટરોએ તેમની તપાસ કરતા હાલત વધુ નાજુક હોવાને કારણે તેમને આઈસીયુમાં દાખલ કરવામાં આવ્યા હતા . 93 વર્ષના દિલીપ કુમારનની તબિયત બગડવાના સમાચાર વારંવાર સાંભળવા મળે છે . આ અગાઉ ડિસેમ્બરમાં પણ તેમને તાવ અને પગમાં સોજા આવવાને કારણે લીલાવતી હોસ્પિટલમા ખસેડવામાં આવ્યા હતા પરંતુ પછી તબિયતમાં સુધારો થવાથી તેમને હોસ્પિટલમાંથી રજા આપવામાં આવી હતી . 40ના દાયકાના સુપરસ્ટાર દિલીપ કુમાર એ બોલીવૂડ પર ઘણા વર્ષો રાજ કર્યું છે . તેમણે ઘણી સારી ફિલ્મો કરી ને લોકોના મનમાં પોતાની જગ્યા બનાવી છે . તેમણે અંદાઝ , મધુમતી , દેવદાસ , મુઘલ - એ - આઝમ , ગંગા - જમના જેવી યાદગાર ફિલ્મો આપી છે . 1994મા દાદાસાહેબ ફાળકે ઍવોડ અને 2015માં પદ્મ વિભૂષ્ણથી દિલીપકુમારને સન્માનિત કરવામાં આવ્યા હતા . તેઓની જીવન સંગિની સાયેરા બાનુ હંમેશા તેમની સાથે જોવા મળે છે .